Document ID: 31986R2295

NEUVOSTON ASETUS (ETY) N:o 2295/86,
annettu 21 päivänä heinäkuuta 1986,
luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen soveltamisesta yhteisössä annetun asetuksen (ETY) N:o 3626/82 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 235 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
sekä katsoo, että
luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen osapuolten konferenssin neljännessä kokouksessa tehtyjen päätösten mukaan on tarpeen muuttaa asetuksen (ETY) N:o 3626/82(3) 2 artikla, jotta otettaisiin huomioon liitteessä II ja III lueteltuja kasveja ja liitteessä III lueteltuja eläimiä koskeva tarkistettu valvontajärjestelmä,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3626/82 seuraavasti:
1) Korvataan 2 artikla seuraavasti:
"2 artikla
Yksilöt, joihin tätä asetusta sovelletaan, ovat seuraavat:
a) kaikki elävät tai kuolleet eläimet tai kasvit, jotka kuuluvat yleissopimuksen liitteeseen I; kaikki näihin lajeihin kuuluvista eläimistä ja kasveista saatavat osat ja tuotteet, jotka ovat tämän asetuksen liitteessä B, sekä kaikki muut tavarat, tapauksissa, joissa asiakirjalla, merkillä, etiketillä tai muulla tavoin osoitetaan, että on kyse näihin lajeihin kuuluvien eläinten tai kasvien osista tai niistä saatavista tuotteista;
b) kaikki elävät tai kuolleet eläimet tai kasvit, jotka kuuluvat yleissopimuksen liitteeseen II ja III; kaikki näihin lajeihin kuuluvista eläimistä ja kasveista saatavat osat ja tuotteet, jotka ovat tämän asetuksen liitteessä B, sekä kaikki muut tavarat, tapauksissa, joissa asiakirjalla, merkillä, etiketillä tai muulla tavoin osoitetaan, että on kyse näihin lajeihin kuuluvien eläinten tai kasvien osista tai niistä saatavista tuotteista, paitsi jos näille osille tai tuotteille on myönnetty yleissopimuksen soveltamisen osalta erityinen poikkeus tältä osin yleissopimuksen liitteen II ja III tulkintaosassa."
2) korvataan 6 artiklan 2 kohta seuraavasti:
"2 Edellä 1 kohdassa tarkoitettuja kieltoja sovelletaan myös 2 artiklan b alakohdassa tarkoitettuihin yksilöihin, joita 1 kohta ei koske, jos ne on tuotu maahan 5 artiklan vastaisesti."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä heinäkuuta 1986.

Labels: 3
5
20